แฟนมีตุ่มขึ้นตรงหัวหน่าวค่ะ แล้วก็ปวดมากๆ วันนี้มันแตกแล้วมีหนองออกมา แล้วแฟนก็บีบหนองออก แล้วมันก็มีหัวดำๆขาวๆออกมาค่ะ บีบจนมีน้ำใสๆออกมา แล้วบริเวณที่เป็นตุ่มมีการบวมรอบๆค่ะ แล้วก็เจ็บมากๆเวลาโดน อยากทราบว่า ต้องทำอย่างไรได้บ้างคะ แฟนไม่ยอมไปหาค่ะ แล้วอยากทราบมันเป็นอะไรกันแน่ค่ะ ฝีหรือ สิว ต้องทานยาอะไรได้บ้าง ไม่มีอาการแทรกซ้อนอะไรนอกจากปวดค่ะ
สวัสดีค่ะ อาการมีตุ่มขึ้นตรงที่หัวหน่าว ปวด มีหนองแตกออกมา เจ็บเวลาโดน อาจจะเกิดจาก ภาวะรูขุมขนอักเสบและอุดตันอาจเจ็บหรือมีหนองเล็กๆให้เห็นได้ เป็นไปได้มาก และถ้ามีการติดเชื้อราหรือเชื้อแบคทีเรียร่วมด้วยก็จะมีอาการเจ็บ มีหนองที่ชัดเจนขึ้นได้สาเหตุอื่นๆเช่น เริมที่อวัยวะเพศ แต่มักเป็นตรงอวัยวะเพศเลยมากกว่า หรือเป็นผื่นผิวหนังอักเสบจากการแพ้หรือระคายสัมผัสเช่นสบู่ โลชั่น มักมีอาการคันได้จากที่กล่าวมา ดูน่าจะมีการอักเสบอยู่ระดับหนึ่ง ส่วนจะติดเชื้อด้วยหรือไม่อาจต้องตรวจร่างกายร่วมด้วย แนะนำว่าถ้าตุ่มปวดมากๆ มีหนองให้เห็นชัดเจน อาจต้องระวังเรื่องการติดเชื้อแบคทีเรียเช่นฝี ที่ควรไปพบแพทย์ในเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน